**Referat FAU møte 28.11.22.**

Saker fra Irene, dette skjer på skolen.

* Info om hva som skjer/ har skjedd på skolen nå i nov/ des.
* Vinter/ vinteraktiviteter – akkurat nå venter på flere kuldegrader og mer snø.
* Faglig fokus, elevundersøkelser, utviklingssamtaler, svømming.
* Juleforberedelser.
* English day, BlimE dansen
* Kantine med hjemmelagede varer – de tjener mer og det er mer gøy å selge ting som er laget fra bånn av.
* Livredningskurs for basseng + førstehjelpkurs for de ansatte på skolen.
* 7. klasse forsker – de har forsket på kosthold og gjort en spørreundersøkelse blant elevene om hvor mange som spiser frokost før de kommer på skolen. Kjempebra at de har fokus på dette.
* Skolemiljø – klassemiljøtiltak arrangeres av foreldrene minimum 1 gang i året. Dette for at elever og foreldre skal ha det sosialt og bli bedre kjent. Skolens lokaler, uteområde og bassenget kan lånes/ leies til dette. Kan også slå sammen trinn slik at 1-2, 3-4, 5-6 og 7 trinn er sammen.
* SFO – Info om SFO ordningen her ved skolen. Det vil komme nye vedtekter på SFO og det vil bli noen endringer blant annet i forhold til betaling.
* Utemiljø – Skolen har et godt utemiljø. Foretatt en ROS analyse på Bjarnebakken.
* Diverse.
* Fritidsaktiviteter inn i skoletiden – det har vært vanlig praksis ved skolen at korpset øver med juniorer ca. 20 min. i skoletiden. Nå var det et spørsmål om fotballtrening på Nerstad der elevene måtte reise før fra skolen for å rekke treningen. Svaret fra skoleadministrasjonen er at fritidsaktiviteter ikke skal gå ut over skoletiden, men holdes utenfor den ordinære skoletiden. Det blir derfor ikke øving med korpset i skoletiden og fotballtreningene blir lagt til en tid slik at de fra Eggedal rekker å komme utover.
* Skolearrangementer – her er det gratisskoleprinsippet som gjelder. Eggedal skole har gjennomført dette med at elever og 5 åringer får gratis inngang på juletrefesten. I tillegg så har de fått utlevert 1 gratis brus. Foreldre, andre voksne og søsken har betalt inngang på 50 kr. I tillegg til at det er salg av pølser, brus, kaffe og kaker til en rimelig pris. I innbydelsen står det at det er muligheter for å ta med egen mat dersom man ikke vil kjøpe. FAU foreslår at alle elever og 5 åringer får 1 gratis kakestykke i tillegg til brusen, Lillian tar kontakt med Gunnhild som er leder for årets juletrefest.
* Skolefotografering – skolekatalog. Det blir skolefotografering med Norsk skolefoto i løpet av januar. Dette er et gratis tilbud der alle klassene, elevene og lærere blir fotografert og samlet i en skolekatalog som elever og lærere får gratis. Nerstad har hatt dette i mange år. Det blir i etterkant sendt ut forespørsel om det er noen som ønsker å kjøpe ekstra bilder av elevene, men dette er helt frivillig.
* Behandlingstid for søknad om fri for elever – Irene sender ut en melding på School link og minner om at man må regne 2-3 ukers behandlingstid på disse søknadene. Grunnen er at søknaden først er innom kommunen før den blir sendt til den aktuelle skolen for behandling. Dette gjelder elever som tar 2 eller flere dager fri fra skolen til f. eks ferie eller andre ting.
* Buss – Det er fremdeles en del uro og bråk på bussen. Viktig å ta dette opp på foreldremøte slik at også foreldrene tar et ansvar for dette og prater med sine barn. Kom gjerne med ideer til tiltak for å bedre busskjøringen.
* Sosiale medier – ønske fra lærerne på skolen om at sosiale medier tas opp på foreldremøter jevnlig, innspill fra foreldrekontaktene. De voksne må følge opp.

Møtet fortsatte etter at referenten måtte gå med følgende saker:

* Referat fra SU/SMU.
* Skolens utviklingsområde dette skoleåret, «På kryss og tvers», flerfaglighet og tverrfaglighet.
* Sak fra KFAU – møte, FNs bærekraftsmål.

Referent Lillian Holm vikar for Hanne Kjemperud.